Lëvizja “Të zaptojmë Londrën” ende duke fituar mbështetje
Protesta e lëvizjes arriti në ditën e saj të 60 këtë javë, duke tejkaluar kështu kohënzgjatjen e protestës së ngjashme në Nju Jork
Në Londër dimri ka mbërritur plotësisht. Turistët kanë veshur palltot. Është mesditë dhe dhjetra tendat me ngjyra të protestuesve të lëvizjes “Të zaptojmë Londrën” janë të mbyllura krejtësisht. Midis rreshtit të parë të tendave dhe shkallëve të katedrales, ndodhet një protestues me emrin Malcolm. Ai është anëtar i një grupi protestuesish i quajtur Anonimët e Britanisë së Madhe dhe ka qenë këtu qysh në fillim. Kur mbështetja për protestën filloi të rritej në muajt tetor dhe nëntor, u krijua nevoja për të gjetur vendqëndrime të tjera në zonën financiare. Njëra prej tyre është një shesh përballë zyrës për Birtaninë e Madhe të kompanisë mediatike financiare Bloomberg. Një tjetër vendqëndrim i protestuesve është një ndërtesë e zbrazët që i përkiste bankës zvicerane UBS. Pyetjes nëse ai mendon se protestuesit amerikanë kanë një qëndrim të butë, Malcolm iu përgjigj: Por rivaliteti midis protesuesve është kryesisht dashamirës. Ata të gjithë ndajnë një objektiv të përbashkët: dobësimin e ndikimit të industrisë financiare mbi shoqërinë. Dhe me qëllime të përbashkëta vjen bashkëpunimi. Në një çadër të madhe të bardhë në oborrin e katedrales së Shën Palit, rreth 20 protestues po zhvillojnë takimin ditor të kampit. Disa protestues janë sjellë disi në mënyrë agresive në çadrën e pushimit të çajit gjatë natës dhe pjesëmarrësit në mbledhje po mundohen të gjejnë një mendim të përbashkët për të zgjidhur problemin. Ata shfaqin mbështetjen e tyre për folësit jo me duartrokitje por duke lëvizur gishtat e duarve në ajër. Protestuesit kanë gjetur kështu jo vetëm mënyra për të bashkëpunuar por edhe mënyra të reja për të komunikuar dhe për të shfaqur mendimin e tyre. Më pak se dy kilometra larg katedrales, në një shesh përballë zyrës së kompanisë mediatike financiare Bloomberg, Shaun Boyle po bisedon me shokë të tij pranë çadrës së vet. Ai punonte në zyrën e shërbimeve financiare të Bashkisë së Londrës më parë, por ai thotë se preferencat e tij kanë ndryshuar rrënjësisht. Tenda për të cilën ai është përgjegjës nuk është për të fjetur. Ajo është një galeri arti. Javën e shkuar aty u shfaq një vepër e Banskit, një nga artistët e rrugëve më të famshëm në botë, i cili i kushtoi një krijim të veçantë lëvizjes Të zaptojmë Londrën. Zoti Shaun thotë se protestat e Londrës janë tani më të rëndësishme se kurrë. Javën e ardhshme, Bashkia e Londrës do të hapë një çështje gjyqësore, në përpjekje për të hequr tendat e protestuesve përfundimisht.